Erik Karlsson (jääkiekkoilija, 1994)

Erik Karlsson (s. 28. heinäkuuta 1994 Lerum, Ruotsi) on ruotsalainen jääkiekkoilija, joka pelaa Saksan toiseksi korkeimmalla sarjatasolla DEL2-liigajoukkue Ravensburg Towerstarsissa. Hän on pelipaikaltaan keskushyökkääjä, mutta Karlsson osaa pelata myös laidassa.

 Ura 
 Seuraura 
Karlssonin kasvattajaseura on Lerums BK. Hän pelasi myöhemmät juniorivuotensa Frölunda HC:ssa, jossa Karlsson voitti U16 SM:n mestaruuden vuonna 2010. Kaudella 2010–2011 hän voitti J18 Allsvenskanin runkosarjassa joukkueen sisäisen syöttöpörssin ja jakoi sisäisen pistepörssin voiton Andreas Johnsonin kanssa. Karlsson voitti kauden päätteeksi sekä J20 SuperElitin että J18 Allsvenskanin mestaruuden. Hän voitti kauden aikana myös Junior European Trophyn mestaruuden. Kausi 2011–2012 päättyi J18 Allsvenskanin pronssiin.

Carolina Hurricanes varasi Karlssonin neljännellä kierroksella 99. pelaajana NHL:n varaustilaisuudessa 2012. Kaudella 2012–2013 hän debytoi Frölundan Elitserien-joukkueessa, jossa Karlsson pelasi viisi runkosarja- ja yhden European Trophy -ottelun jääden niissä ilman tehopisteitä. Hän pelasi ensimmäisen Elitserien-ottelunsa 18. joulukuuta 2012 AIK IF:ää vastaan. Karlsson sai ottelussa jääaikaa 7.30 minuuttia. Hän pelasi kauden aikana myös kaksi ottelua lainalla sarjatasoa alempana HockeyAllsvenskan-joukkue Karlskrona HK:ssa. Huhtikuussa 2014 Karlsson teki vuoden mittaisen jatkosopimuksen Frölundan kanssa.

Varsinaisella SHL:n tulokaskaudellaan 2013–2014 Karlsson teki 41 runkosarjaottelussa tehot 5+1=6 ja kuudessa playoff-ottelussa yhden maalin. Hän teki ensimmäisen SHL-maalinsa 16. marraskuuta 2013 vieraissa AIK IF:ää vastaan. Karlssonin osuma jäi Frölundan 2–6-voittoon päättyneen ottelun ratkaisumaaliksi. Helmikuussa 2014 hän teki kaksivuotisen jatkosopimuksen joukkueen kanssa. Saman vuoden toukokuussa Karlsson teki kolmivuotisen tulokassopimuksen Carolina Hurricanesin kanssa. Hän pelasi kauden 2014–2015 kuitenkin vielä lainalla Frölundassa. Karlsson voitti Mestarien liigan hopeaa.

Kaudeksi 2015–2016 Karlsson siirtyi Carolina Hurricanesin organisaatioon. Hän pelasi kautensa suurimmaksi osaksi AHL-joukkue Charlotte Checkersin vahvuudessa, jossa tulokaskausi toi 49 runkosarjaottelussa tehot 3+6=9. Karlsson pelasi kauden aikana myös kolme ottelua ECHL-joukkue Florida Everbladesissa. Kauden 2016–2017 hän pelasi kokonaan Checkersissa. Kaudeksi 2017–2018 Karlsson palasi kotimaahansa ja siirtyi vuoden mittaisella sopimuksella Allsvenskan-joukkue Timrå IK:hon. Hän nousi joukkueen varakapteeniksi. Karlsson oli Timrån toiseksi paras pistemies Jonathan Dahlénin jälkeen tehoilla 9+19=28. Hän oli nostamassa joukkuetta kauden päätteeksi SHL:ään.

Karlsson siirtyi kaudeksi 2018–2019 vuoden mittaisella sopimuksella SM-liigajoukkue KooKoohon. Maaliskuussa 2019 hän teki joukkueen kanssa vuoden mittaisen jatkosopimuksen, kuten taas helmikuussa 2020. Kaudella 2020–2021 Karlsson oli Vilmos Gallón ohella KooKoon ainoa kauden kaikki 55 runkosarjaottelua pelannut pelaaja.

Kaudeksi 2021–2022 Karlsson palasi kotimaahansa ja siirtyi kaksivuotisella sopimuksella Allsvenskan-joukkue MODO Hockeyn riveihin.

 Maajoukkueura 

Karlsson pelasi alle 20-vuotiaiden maailmanmestaruuskilpailuissa vuonna 2014, jolloin hän voitti hopeaa. Karlsson pelasi myös alle 18-vuotiaiden MM-kilpailuissa vuonna 2012 voittaen hopeaa. Hän pelasi myös alle 18-vuotiaiden Ivan Hlinkan muistoturnauksessa vuonna 2011 ja samana vuonna myös alle 19-vuotiaiden World Junior A Challengessa. Karlsson on kuulunut Ruotsin alle 20-vuotiaiden maajoukkueen kapteenistoon. 

 Muuta 
Karlssonin pikkuveli Anton pelasi kaudella 2020–2021 hyökkääjänä Allsvenskan-joukkue AIK IF:ssä. Hänellä on Arizona Coyotesin NHL-varaus vuodelta 2014. Veljesten isä Martin Karlsson on juniorivalmentaja.

 Tilastot 
 2010–2011  Frölunda HC  SuperElit  29  4  9  13  41  7  1  1  2  4 2011–2012  Frölunda HC  SuperElit  47  14  19  33  70  2  0  0  0  0  U18  6  1  2  3  2 2012–2013  Frölunda HC  SuperElit  40  10  25  35  48  6  1  5  6  0   Frölunda HC  Elitserien  5  0  0  0  0  –  –  –  –  –   Karlskrona HK  Allsvenskan  2  0  1  1  0  –  –  –  –  – 2013–2014  Frölunda HC  SuperElit  9  5  10  15  2  –  –  –  –  –  JMM  7  0  3  3  2    Frölunda HC  SHL  41  5  1  6  6  6  1  0  1  0 2014–2015  Frölunda HC  SHL  53  1  2  3  6  7  0  0  0  2 2015–2016  Charlotte Checkers  AHL  49  3  6  9  6  –  –  –  –  –   Florida Everblades  ECHL  3  0  0  0  0  –  –  –  –  – 2016–2017  Charlotte Checkers  AHL  42  0  7  7  6  –  –  –  –  – 2017–2018  Timrå IK  Allsvenskan  52  9  19  28  20  –  –  –  –  – 2018–2019  KooKoo  SM-liiga  51  3  20  23  26  –  –  –  –  – 2019–2020  KooKoo  SM-liiga  52  7  19  26  10  –  –  –  –  – 2020–2021  KooKoo  SM-liiga  55  7  10  17  39  2  0  0  0  0 2021–2022  Modo Hockey  Allsvenskan  50  9  25  34  12  –  –  –  –  – 2022–2023  Modo Hockey  Allsvenskan  52  11  20  31  8  –  –  –  –  – 2023–2024  Modo Hockey  SHL  41  2  5  7  2  –  –  –  –  – 4 kautta  yhteensä  Allsvenskan  156  29  65  94  40  –  –  –  –  – 4 kautta  yhteensä  Elitserien/SHL  140  8  8  16  14  13  1  0  1  2 3 kautta  yhteensä  SM-liiga  158  17  49  66  75  2  0  0  0  0 2 kautta  yhteensä  AHL  91  3  13  16  12  –  –  –  –  –

 Lähteet 

 Viitteet 

Luokka:Ruotsalaiset jääkiekkoilijat
Luokka:Carolina Hurricanesin varaamat pelaajat
Luokka:Vuonna 1994 syntyneet
Luokka:Elävät henkilöt